上星期六，約咗一班朋友打邊爐，於是揀咗“大鍋口”，每人$148再加一。因為我哋一早book咗位，所以我哋去度都唔駛點等。當日無加錢叫另外嘅肥牛，但佢任食嗰份肥牛已經 ok，比出邊一般嘅任食肥牛真係好好多。而佢嘅蝦都有近手掌咁大，而且肉質彈牙。最緊要嘅係……無漏單，上菜快，兩個半鐘不停食足兩個鐘（頭15分鐘喺度諗湯底，起勢咁劃食物；尾15分鐘就去方便同埋單）。下次約人，一定再揀呢度！不過順帶一提，如果兩人想打邊爐 sweet sweet 下，呢度就唔係咁啱喇，因為環境都幾嘈下